**ZMLUVA O DIELO**

**na uskutočnenie stavebných prác a súvisiacich dodávok na stavbe**

„**Šindliar – rekonštrukcia chodníka pri cintoríne“**

uzavretá

 podľa § 536 a nasl. zákona SNR č. 513/1991 Zb. Obchodný zákonník v znení neskorších predpisov

**( v ďalšom len „zmluva“ )**

**medzi**

Objednávateľom: **Obec Šindliar**

Adresa: Šindliar 144, 082 36 Lipovce

Štatutárny orgán: Ing. František Sedlák, starosta obce

Zástupca k rokovaniam vo veciach

zmluvných a technických: Ing. František Sedlák, starosta obce

I Č O : 00327824

D I Č : 2020548178

Bankové spojenie: Prima banka Slovensko Prešov

Číslo účtu: IBAN: SK12 5600 0000 0088 1912 90001

Telefón: **+421 051 748 29 65**

E - mail: obec@sindliar.sk

a

Zhotoviteľom: **StavStar s.r.o.,**

Adresa: Hlavná 59/42, 053 05  Granč – Petrovce

Štatutárny orgán: Vladimír Bednárik, konateľ spoločnosti

Zástupca k rokovaniam vo veciach

zmluvných : Vladimír Bednárik, konateľ spoločnosti

technických : Vladimír Bednárik, konateľ spoločnosti

I Č O : 47550571

D I Č : 2023984193

I Č DPH : SK2023984193

Bankové spojenie:

Číslo účtu: SK41 0200 0000 0032 2713 6053

Telefón: 00421/915319872

### E - mail: srostavstar@gmail.com

Registrácia: oddiel Sro

 Vložka číslo:34824/V

**Čl. I**

**Predmet zmluvy**

* 1. Zhotoviteľ sa touto zmluvou a za podmienok v nej dojednaných zaväzuje vykonať nasledujúce dielo:

 stavebné práce - „**Šindliar – rekonštrukcia chodníka pri cintoríne“**

* 1. Podrobnejší rozpis prác a dodávok, ktoré má zhotovite vykonať, je obsiahnutý v položkovitom ocenenom výkaze výmer, ktorý tvorí prílohu č. 1 k tejto zmluve.
	2. Podkladom pre uzavretie zmluvy je ponuka uchádzača zo dňa 02.02.2016 predložená na

predmet zákazky na základe Výzvy na predkladanie ponúk zo dňa 28.01.2016.

1.4 Objednávateľ sa touto zmluvou a za podmienok v nej dojednaných zaväzuje, že prevezme riadne vykonaný predmet diela a zaplatí zhotoviteľovi dohodnutú cenu za vykonané dielo.

**Čl. II**

**Miesto a čas vykonania diela**

* 1. Zhotoviteľ vykoná dielo na nasledujúcom mieste: intravilán obce Šindliar – chodník nachádzajúci sa pozdĺž cesty III. triedy v južnej časti obce Šindliar.
	2. Zhotoviteľ vykoná dielo do 2 mesiacov odo dňa odovzdania staveniska.

Zmluvné strany sa dohodli, že k odovzdaniu a prevzatiu staveniska dôjde na základe písomnej výzvy Objednávateľa. Objednávateľ odošle výzvu najneskôr do 5 pracovných dní odo dňa nadobudnutia účinnosti tejto zmluvy.

2.3 Dohodnutá lehota na vykonanie diela sa bez ďalšieho dohovoru predĺžuje o dobu:

* 1. omeškania objednávateľ s poskytnutím súčinnosti vyžadovanej touto zmluvou alebo všeobecne záväznými právnymi predpismi;
	2. trvanie živelnej pohromy, nepriaznivých klimatických podmienok (vonkajšia teplota menej ako +5oC, silný alebo dlhotrvajúci dážď a pod.) alebo inej skutočnosti, ktorá dočasne znemožňuje alebo zásadne sťažuje riadne vykonanie diela a nebola zmluvným stranám známa v čase nadobudnutia účinnosti tejto zmluvy.

**Čl. III**

**Cena za vykonanie diela**

* 1. Celková zmluvná cena za dielo v rozsahu podľa čl. I zmluvy je stanovená dohodou zmluvných strán v súlade so zák. č. 18/ 1996 Z. z. o cenách a vyhláškou č. 87/1996 Z .z. a je doložená položkovitým oceneným výkazom výmer, ktorý tvorí prílohu č. 1 k tejto zmluve.
	2. Celková zmluvná cena za dielo podľa čl. I je

|  |  |
| --- | --- |
|  | Eur |
| cena spolu za celý predmet zákazky (bez DPH) | 29 820,00 |
| DPH 20 %  | 5 964,00 |
| **celková zmluvná cena za dielo**  | **35 784,00** |

* 1. V cene podľa bodu 3.2. zmluvy sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ďalej všetky správy, skúšky, atesty, certifikáty a pod.
	2. Na akúkoľvek zmenu zmluvy je potrebný súhlas oboch zmluvných strán formou dodatku k tejto zmluve o dielo.
	3. Ak právny vzťah založený touto zmluvou zanikne pred prevzatím predmetu diela objednávateľom, najmä ak niektorá zmluvná strana odstúpi od tejto zmluvy z dôvodu stanoveného všeobecne záväzným právnym predpisom, vrátane odstúpenia od zmluvy podľa § 552 odsek 1 zákona 513/1991 Zb. Obchodný zákonník v znení neskorších predpisov, alebo ak právny vzťah založený touto zmluvou zanikne z dôvodu dodatočnej nemožnosti plnenia, zmluvné strany sa bez ďalšieho vysporiadajú nasledovne:
1. objednávateľ nadobúda okamihom zániku právneho vzťahu založeného touto zmluvou vlastnícke právo k predmetu diela, v rozsahu, v akom je uskutočnený k uvedenému okamihu;
2. na objednávateľa prechádza okamihom zániku právneho vzťahu založeného touto zmluvou nebezpečenstvo škody na predmete diela;
3. zhotoviteľovi vzniká okamihom zániku právneho vzťahu založeného touto zmluvou právo na zaplatenie pomernej časti dohodnutej ceny za vykonanie diela, ktorá zodpovedá riadne vykonaným prácam a dodávkam do okamihu zániku právneho vzťahu, a to vo výške cien za také práce a dodávka, ktoré sú určené v ocenenom položkovitom výkaze výmer, ktorý tvorí prílohu č. 1 k tejto zmluve. V prípade podľa § 552 zákona SNR č. 513/1991 Zb. Obchodný zákonník v znení neskorších predpisov je namiesto okamihu zániku právneho vzťahu rozhodujúci okamih, keď zhotoviteľ mohol pri vynaložení odbornej starostlivosti zistiť skryté prekážky znemožňujúce vykonanie diela do 30-tich dní po doručení faktúry zhotoviteľa.

**Čl. IV**

**Platobné podmienky**

* 1. Objednávateľ neposkytne zhotoviteľovi preddavok ani zálohu na vykonanie prác.

4.2 Cenu za zhotovenie diela uhradí objednávateľ na základe čiastkových faktúr po predchádzajúcom odsúhlasení realizovaných prác a dodávok objednávateľom, ktoré zhotoviteľ vystaví a odošle objednávateľovi 1 x mesačne do 10-teho dňa nasledujúceho mesiaca za predchádzajúci mesiac a konečnej vyúčtovacej faktúry, ktorú odošle po písomnom odovzdaní a prevzatí diela objednávateľom.

* 1. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným položkovitým výkazom výmer, ktorý tvorí prílohu zmluvy. Súčasťou je výkaz vykonaných množstiev.
	2. Výkaz množstva vykonaných prác musí byť potvrdený poverenou osobou objednávateľa.
	3. Celkové doúčtovanie za zhotovené dielo v zmysle zmluvy zhotoviteľ vykoná po ukončení prác konečnou faktúrou.
	4. Konečnú faktúru zhotoviteľ predloží ku dňu odovzdania a prevzatia predmetu zmluvy alebo jeho dohodnutej časti. Konečná faktúra bude obsahovať súpis uhradených čiastkovýchfaktúr a rozdiel ceny k úhrade podľa dohodnutej ceny vrátane DPH.
	5. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle § 71 ods. 2 zák. č. 222/2004 Z. z. o dani z pridanej hodnoty v znení neskorších predpisov.
	6. V prípade, že faktúra nebude obsahovať náležitosti uvedené v zmluve, objednávateľ je oprávnený vrátiť ju zhotoviteľovi na doplnenie. V takom prípade nová lehota splatnosti**,** začne plynúť doručením opravenej faktúry objednávateľovi.
	7. Lehota splatnosti faktúr je 30 dní po doručení faktúry objednávateľovi, ak sa obe zmluvné strany nedohodnú ináč v súlade so Zmluvou o poskytnutí NFP, ktorú uzatvorí objednávateľ s Pôdohospodárskou platobnou agentúrou. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
	8. Platby budú vykonávané bezhotovostným platobným stykom na účet zhotoviteľ a za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
	9. Ak je objednávateľ v omeškaní s úhradou faktúry, môže zhotoviteľ účtovať objednávateľovi úrok z omeškania vo výške 0,05 % z nezaplatenej sumy za každý deň omeškania.

**Čl. V**

**Zmeny diela**

5.1 Rozšírenie diela, vykonanie naviac prác a naviac dodávok, je možné iba na základe písomnej dohody oboch zmluvných strán a to písomným dodatkom k tejto zmluve, podpísaným štatutárnymi orgánmi alebo písomne splnomocnenými zástupcami štatutárnych orgánov oboch zmluvných strán a to pri dodržaní § 10a zákona č. 25/2006 Z. z. o verejnom obstarávaní a o zmene a doplnení niektorých zákonov v platnom znení.

5.2 Ak sa zmluvné strany písomne, spôsobom podľa odseku 5.1, nedohodnú inak, práce a dodávky, ktoré sú ocenené v položkovitom výkaze výmer, ktorý tvorí prílohu č. 1 k tejto zmluve, sa pri rozšírení diela bez ďalšieho ocenia rovnakými cenami. Práce a dodávka, ktoré nemožno takto oceniť, sa ocenia písomnou dohodou zmluvných strán, uzavretou podľa odseku 5.1.

5.3 Ak sa zmluvné strany písomne, spôsobom podľa odseku 5.1, nedohodnú inak, rozšírením diela, ktoré vyžaduje vykonanie drobných prác a dodávok, nie je dotknutá lehota na vykonanie diela.

* 1. Zúženie diela, najmä nevykonanie niektorých dohodnutých prác a dodávok, je možné iba na základe písomnej dohody oboch zmluvných strán a to písomným dodatkom k tejto zmluve, podpísaným štatutárnymi ogránmi alebo písomne splnomocnenými zástupcami štatutárnych orgánov oboch zmluvných strán.

5.5 Ak sa zmluvné strany písomne, spôsobom podľa odseku 5.4, nedohodnú inak, dohodnutá cena za vykonanie diela sa znižuje o cenu prác a dodávok, ktoré v dôsledku uzavretia dohody o zúžení diela nevykonajú.

5.6 Ak sa zmluvné strany písomne, spôsobom podľa odseku 5.4, nedohodnú inak, zúžením diela nie je dotknutá lehota na vykonanie a odovzdanie diela.

**Čl. VI.**

**Podmienky vykonania diela**

6.1 Zhotoviteľ sa zaväzuje vykonať dielo s odbornou starostlivosťou, v súlade s touto zmluvou, ocenenými položkovitým výkazom výmer, ktorý tvorí prílohu č. 1 k tejto zmluve, príslušnými všeobecne záväznými právnymi predpismi a technickými normami, ktoré sa vzťahujú na dielo a na predmet diela.

6.2 Zhotoviteľ je pri vykonávaní diela povinný dodržiavať povinnosti stanovené všeobecne záväznými právnymi predpismi na úseku bezpečnosti a ochrany zdravia pri práci a požiarnej ochrany. Je takisto povinný dodržiavať osobitné povinnosti týkajúce sa bezpečnosti a ochrany zdravia pri práci a požiarnej ochrany, ktoré sa uplatňujú v mieste vykonávania diela, ak bol s nimi preukázateľne oboznámený pred nadobudnutím účinnosti tejto zmluvy.

6.3 Zhotoviteľ obstará všetky veci, ktoré sú potrebné na vykonanie diela. Náklady na obstaranie takých vecí sú v plnom rozsahu zahrnuté v dohodnutej cene za vykonanie diela.

6.4 Zhotoviteľ je ďalej povinný udržiavať na vlastné náklady primeraný poriadok a čistotu na stavenisku a odstraňovať odpady, ktoré sú výsledkom jeho činnosti.

6.5 Objednávateľ je kedykoľvek oprávnený kontrolovať vykonávanie diela. Zhotoviteľ mu k daným účelom bezodkladne poskytne všetky potrebné doklady, údaje a vysvetlenia, ako aj inú potrebnú súčinnosť, a umožní mu vstup na ktorékoľvek miesto na stavenisku.

6.6 Ak objednávateľ zistí, že zhotoviteľ vykonáva dielo v rozpore so svojimi povinnosťami, je oprávnený dožadovať sa, a to aspoň zápisom v stavebnom denníku podpísaným zástupcom objednávateľa vo veciach technických, aby zhotoviteľ odstránil vady vzniknuté vadným vykonávaním a dielo vykonával riadnym spôsobom. Ak tak zhotoviteľ diela neurobí ani v primeranej lehote mu na to poskytnutej a jeho postup by viedol nepochybne k podstatnému porušeniu zmluvy, je objednávateľ oprávnený odstúpiť od tejto zmluvy.

**Čl. VII**

**Súčinnosť objednávateľa**

7.1 Objednávateľ na vlastné náklady obstará a odovzdá zhotoviteľovi všetky rozhodnutia, vyjadrenia a iné obdobné individuálne právne akty príslušných orgánov verejnej moci, ktoré sa podľa všeobecne záväzných právnych predpisov vyžadujú na vykonanie diela (vrátane prípadného ohlásenia príslušnému stavebnému úradu). Berie pritom na vedomie, že zhotoviteľ je povinný vykonať práce a dodávky stanovené takými indvididuálnymi právnymi aktmi, iba ak sú dohodnuté v tejto zmluve, ocenenom položkovitom výkaze výmer, ktorý tvorí prílohu č. 1 k tejto zmluve.

7.2 Objednávateľ odovzdá stavenisko v stave plne spôsobilom na riadne vykonanie diela a zbavené práv tretích osôb, ktoré by mohli znemožniť vykonanie diela. Zároveň v prítomnosti povereného zástupcu zhotoviteľa viditeľne vyznačí inžinierske siete nachádzajúce sa v mieste vykonávania diela a v jeho blízkosti, ktoré by mohli byť dotknuté vykonávaním diela.

7.3 Objednávateľ zabezpečí na vlastné náklady a po celý čas vykonania diela prístup zhotoviteľa, vrátane jeho strojových, technických a iných zariadení potrebných pre vykonanie diela, k miestu vykonávania diela z najbližšej všeobecne prístupnej pozemnej komunikácie.

**Čl. VIII**

**Odovzdanie a prevzatie predmetu diela**

8.1 O odovzdaní a prevzatí predmetu diela sa spíše protokol. Jeho podpísaním oboma zmluvnými stranami sa záväzok zhotoviteľa vykonať dielo považuje za splnený a predmet diela za prevzatý objednávateľom; ustanovenia odsedov 8.4 a 8.5 tým nie sú dotknuté.

8.2 Zhotoviteľ je oprávnený vyzvať objednávateľa na prevzatie diela kedykoľvek počas lehoty na vykonanie diela.

8.3 Zhotoviteľ vyzve objednávateľa na prevzatie predmetu diela v dostatočnom časovom predstihu, najmenej 3 pracovné dni vopred; na účinnú výzvu sa vyžaduje, aby bola urobená v písomnej forme, aspoň zápisom v stavebnom denníku podpísaným zástupcom zhotoviteľa vo veciach technických, a aby určila vhodný časna prevzatie predmetu diela. Dňom určeným v účinnej výzve zhotoviteľa sa začína odovzdávacie a preberacie konanie.

8.4 Objednávateľ je povinný prevziať predmet diela (podpísať protokol o odovzdaní a prevzatí diela), ak je predmet diela riadne dokončený a nemá žiadne vady. Ak objednávateľ nesplní uvedenú povinnosť do 3 pracovných dní po začatí odovzdávacieho a preberacieho konania, uplynutím uvedenej lehoty sa protokol o odovzdaní a prevzatí predmetu diela bez ďalšieho považuje za ním podpísaný.

8.5 Ak predmet diela nie je riadne dokončený alebo ak trpí vadami, objednávateľ nie je povinný prevziať ho (podpísať protokol o odovzdaní a prevzatí predmetu diela). V takom prípade písomne oznámi zhotoviteľovi dôvody odmietnutie prevzatia diela; ak tak neurobí do 3 pracovných dní po začatí odovzdávacieho a preberacieho konania, uplynutím uvedenej lehoty sa protokol o odovzdaní a prevzatí predmetu diela bez ďalšieho považuje za podpísaný.

8.6 Ak predmet diela nie je riadne dokončený alebo ak trpí vadami a objdenávateľ ho preto neprevezme, zhotoviteľ bezodkladne vykoná nápravu vzniknutého stavu; podľa povahy veci to zahŕňa najmä vykonanie chýbajúcich prác a dodávok a odstránenie vytknutých vád predmetu diela. Zmluvné strany podpíšu protokol o odovzdaní a prevzatí predmetu diela až po riadnom dokončení predmetu diela a odstránení všetkých vytknutých vád.

8.7 Ak sa aj napriek vadám objednávateľ rozhodne predmet diela prevziať, v protokole o odovzdaní a prevzatí predmetu diela určí primeranú lehotu odstránenia vytknutých vád, ktorý je zhotoviteľ povinný dodržať.

8.8 Zhotoviteľ odovzdá objednávateľovi pri odovzdaní predmetu diela alebo bezprostredne po jeho odovzdaní pokyny pre prevádzku a údržbu premetu diela.

8.9 Zhotoviteľ je povinný uvoľniť a vypratať stavenisko do 10-tich dní po prevzatí predmetu diela objednávateľom.

**Čl. IX.**

**Vlastnícke právo a nebezpečenstvo škody**

9.1 Ak z povahy predmetu diela nevyplýva inak, objednávateľ nadobúda vlastnícke právo k predmetu diela okamihom jeho prevzatia.

9.2 Zhotoviteľ znáša nebezpečenstvo škody na predmet diela po celý čas vykonávania diela. Nebezpečenstvo škody na predmete diela prechádza na objednávateľa okamihom jeho prevzatia.

**Čl. X**

**Zodpovednosť za vady predmetu diela**

10.1 Zhotoviteľ je povinný riadne vykonať a riadne dokončiť dielo. Predmet diela je riadne vykonaný, ak má vlastnosti určené touto zmluvou a oceneným položkovitým výkazom výmer, ktorí tvorí prílohu č. 1 k tejto zmluve; v opačnom prípade trpí vadami. Predmet diela je riadne dokončený, ak sú vykonané všetky práce a dodávky určené v ocenenom položkovitom výkaze výmer, ktorý tvorí prílohu č. 1 k tejto zmluve, a prípadne dohodnuté postupom podľa čl. V.

10.2 Zhotoviteľ zodpovedá za vady, ktoré má predmet diela v čase jeho prevzatia objednávateľom.

10.3 Zhotoviteľ ďalej poskytuje objednávateľovi záruku, že predmet diela si počas záručnej doby určenej v nasledujúcich odsekoch zachová vlastnosti určené touto zmluvou a oceceneným položkovitým výkazom výmer, ktorý tvorí prílohu č. 1 k tejto zmluve.

10.4 Ak ďalej nie je určené inak, záručná doba je 60 mesiacov a začína plynúť okamihom prevzatia predmetu diela objednávateľom.

10.5 Na dodávky, ohľadom ktorých zhotoviteľ odovzdá záručené listy s kratšou záručnou dobou ako podľa predošlého odseku, sa vzťahuje kratšia záručná doby.

* 1. Záruka podľa tejto zmluvy sa nevzťahuje na vady spôsobené:
1. bežným opotrebením predmetu diela,
2. nesprávnym používaním predmetu diela (používaním v rozpore s pokynmi pre prevádzku a údržbu predmetu diela odovzdanými podľa čl. VIII odsek 8.8)
3. vandalizmom alebo iným obddobným poškodením predmetu diela,
4. živelnými pohromami alebo dolhotrvajúcimi nepriaznivými poveternostnými vplyvmi,
5. prípadnými ďalšími okolnosťami uvedenými v záručných listoch odovzdaných podľa odseku 10.5.
	1. Objednávateľ je povinný bezodkladne oznámiť zhotoviteľovi zistenú vadu predmetu diela s opisom jej vonkajších prejavov alebo dôsledkov. Práva objednávateľ zo zodpovednosti za vady a zo záruky zanikajú, ak vadu písomne neoznámi zhotoviteľovi do 7 dní po jej zistení, resp. po tom, čo ju mal zistiť pri vynaložení odbornej starostlivosti.
	2. Z dôvodu vady predmetu diela, za ktorú zhotoviteľ zodpovedá alebo na ktorú sa vzťahuje záruka podľa tejto zmluvy, patrí objednávateľovi výlučné právo na bezodplatné odstránenie vady. Zhotoviteľ odstráni vytknutú vadu v primeranej lehote po jej oznámení objednávateľom, s prihliadnutím na povahu vady; pri závažnej vade je zhotoviteľ povinný začať s jej odstraňovaním bez zbytočného odkladu po jej oznámení objednávateľom.

**Čl. XI**

**ZMLUVNÉ POKUTY**

11.1 Ak zhotoviteľ nevykoná a neodovzdá dielo riadne (bez vád) a včas, je zhotoviteľ povinný zaplatiť objednávateľovi zmluvnú pokutu vo výške 0,5% z celkovej ceny diela vrátane DPH za každý začatý deň omeškania s odovzdaním diela riadne (bez vád) a včas, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď).

11.2 Ak si zhotoviteľ nesplní povinnosť uzavrieť zmluvu o poistení zodpovednosti za škodu podľa bodu 16.4 zmluvy, je zhotoviteľ povinný zaplatiť objednávateľovi zmluvnú pokutu vo výške 100,- € za každý začatý deň omeškania.

11.3 Zhotoviteľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**Čl. XII**

**OSOBITNÉ PODMIENKY PLNENIA ZMLUVY ( tzv. doložka plnenia zmluvy)**

12.1 Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec, okres, VÚC).

* 1. Zhotoviteľ sa zaväzuje, že požiadavku na uplatnenie sociálneho aspektu uvedenú v bode 12.1, bude podľa Partnerskej dohody SR na roky 2014 - 2020 uplatňovať vo vzťahu k inklúzii Marginalizovaných rómskych komunít (ďalej len MRK) t. j. pri zákazkách realizovaných v obciach z Atlasu rómskych komunít 2013, bude sociálne hľadisko uplatňovať vo vzťahu k inklúzii MRK.

12.3 Forma zamestnania týchto osôb nie je určená, t.j. môže sa jednať o pracovný pomer na kratší pracovný čas (na dobu určitú alebo neurčitú), o dohodu o prácach vykonávaných mimo pracovného pomeru atď.

**Čl. XIII**

**Doručovanie písomností**

13.1 Písomnosti týkajúce sa tejto zmluvy sa zasielajú na doručovaciu adresu adresáta, uvedenú na prvej strane tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. Ak sa takto odoslaná písomnosť vráti odosieľateľovi ako nedoručiteľná, považuje sa za doručenú dňom, keď adresát odoprel jej prijatie, resp. prvým dňom odbernej lehoty, počas ktorej si ju adresát vyzdvihol.

13.2 Písomnosti týkajúce sa tejto zmluvy sa vždy považujú za doručené aj okamihom ich osobného odovzdania fyzickej osobe, ktorá je v danom čase štatutárnym orgánom adresáta alebo členom štatutárneho orgánu, alebo fyzickej osobe nachádzajúcej sa v prevádzkových alebo iných priestoroch adresáta, ktorá o sebe vyhlási, že je oprávnená prijímať zásielky za adresáta, ak zmluvná strana nemá dôvod pochybovať o takom vyhlásení.

13.3 Písomnosti týkajúce sa tejto zmluvy sa môžu zasielať aj telefaxom alebo elektronickou poštou, a to na telefaxové čísla, resp. e-mailové adresy, ktoré si zmluvné strany na daný účel oznámia. Odosielateľ môže takto odoslanú písomnosť považovať za doručenú iba vtedy, ak jeho telefaxové zariadenie potvrdí prenos písomnosti adresátovi, resp. ak jeho e-mailový klient potvrdí doručenie alebo prečítanie e-mailovej správy adresátom. Ustanovenia právnych predpisov, ktoré upravujú písomnú formu právnych úkonov urobených telefaxom alebo elektronickými prostriedkami, tým nie sú dotknuté.

**Čl. XIV**

**Poverené osoby**

14.1 Zmluvné strany poverujú nasledovné osoby vo veciach týkajúcich sa vykonávania diela:

* 1. zástupca objednávateľa vo veciach technických: Ing. František Sedlák, starosta obce
	2. zástupca zhotoviteľa vo veciach technických: Vladimír Bednárik

14.2 Zmeny osôb určených v odseku 14.1 sa musia druhej zmluvnej strane oznámiť písomne; oznámenie musí byť podpísané štatutárnym orgánom oznmujúcej zmluvnej strany. Zmena je účinná okamihom doručenia oznámenia druhej zmluvnej strane.

**Čl. XV**

**Vyššia moc**

15.1 Pre účely tejto zmluvy sa za vyššiu moc považujú prípady, ktoré sú nezávislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, atď.

15.2 Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**Čl. XVI.**

**Ostatné ustanovenia**

* 1. Zhotoviteľ bude informovať objednávateľa o stave rozpracovaného diela na pravidelných poradách, ktoré bude zvolávať objednávateľ podľa potreby, najmenej raz za 2 týždne.
	2. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok zmluvy.
	3. Zhotoviteľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky zmluvy. Zhotoviteľ sa bude riadiť pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy. Zhotoviteľ v záujme dosiahnutia zodpovedajúcej kvality stavebného diela použije v zmysle stavebného zák. č. 50/1976 Zb. v znení neskorších predpisov na jeho realizáciu len stavebné výrobky spĺňajúce podmienky zák. č. 90/1998 Z. z. o stavebných výrobkoch v znení neskorších predpisov, resp. vyhlášky č. 246/1995 Z. z. o certifikácii výrobkov a príslušné doklady predloží objednávateľovi ku kontrole pred ich zabudovaním a súhrne pri preberacom konaní diela.
	4. Zhotoviteľ sa zaväzuje najneskôr do 7 kalendárnych dní po nadobudnutí účinnosti zmluvy predložiť doklad o poistení zodpovednosti za škodu spôsobenú podnikateľom, uzavreté minimálne do výšky hodnoty stavebných prác, ktoré sú predmetom zmluvy. Zhotoviteľ je povinný predložiť objednávateľovi kópiu poistnej zmluvy a kópiu uhradenia poistného. Zároveň sa zhotoviteľ zaväzuje, že poistenie bude trvať počas celej doby realizácie Diela.
	5. Zhotoviteľ sa zaväzuje, že umožní vstup na stavenisko zamestnancom kontrolných orgánov Slovenskej republiky, s cieľom odsúhlasiť alebo skontrolovať priebeh prác.
	6. Zhotoviteľ je povinný strpieť výkon kontroly/overovania súvisiaceho s realizáciou Diela kedykoľvek počas platnosti a účinnosti Zmluvy o NFP oprávnenými kontrolnými zamestnancami a poskytnúť im potrebnú súčinnosť. Oprávnení kontrolní zamestnanci sú:
1. poverení zamestnanci SORO, Ministerstva pôdohospodárstva SR, Ministerstva financií SR,
2. Najvyššieho kontrolného úradu, príslušnej správy finančnej kontroly,
3. zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z. z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnútornom audite v znení neskorších predpisov,
4. riadne splnomocnení zástupcovia Komisie a Audítorského dvora ES,
5. osoby prizvané kontrolnými orgánmi uvedenými v písm. a) až c) v súlade s príslušnými predpismi.

**Čl. XVII.**

**Záverečné ustanovenia**

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
	2. Akékoľvek zmeny a doplnky zmluvy sa budú robiť formou písomných dodatkov potvrdených obidvoma zmluvnými stranami.
	3. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy, druhej zmluvnej strane.
	4. Neoddeliteľnou súčasťou zmluvy sú:
* Príloha č. 1 - Ocenený výkaz výmer prác a súvisiacich dodávok;
* Príloha č. 2 - Harmonogram stavebných prác a súvisiacich dodávok;
	1. Táto zmluva je vyhotovená v štyroch vyhotoveniach, z ktorých objednávateľ aj zhotoviteľ obdržia po dve vyhotovenia
	2. Zmluva o dielo nadobúda platnosť dňom podpisu zmluvy oboma zmluvnými stranami.

Uzavretá Zmluva o dielo nadobudne účinnosť až po nadobudnutí účinnosti Zmluvy o poskytnutí NFP. Objednávateľ ako žiadateľ NFP je povinný po nadobudnutí účinnosti Zmluvy o poskytnutí NFP túto skutočnosť v bezodkladnej lehote (do 5 pracovných dní) písomne oznámiť zhotoviteľovi. Zmluva o dielo nadobudne účinnosť dňom doručenia predmetného oznámenia.

Všetky termíny započatia prác a všetky počítania hmotno-právnych lehôt medzi objednávateľom diela a zhotoviteľom diela, ako aj ďalšie právne skutočnosi zakladajúce, zrušujúce a meniace vzájomné práva a povinnosti medzi zmluvnými stranami sa právne odvíjajú od momentu účinnosti predmetnej zmluvy o dielo.

Objednávateľ ako žiadateľ NFP a zhotoviteľ diela sa zaväzujú si vzájomne poskytovať súčinnosť pri vykonávaní ich všetkých zmluvných práv a povinností a všetky termíny a lehoty, ktoré znamenajú vznik, zmenu a zánik ich vzájomných práv a povinností viazať na moment účinnosti zmluvy o poskytnutí NFP.

* 1. Ak nedôjde k uzatvoreniu zmluvy o poskytnutí NFP medzi objednávateľom ako žiadateľom NFP a Pôdohospodárskou platobnou agentúrou (PPA) ako poskytovateľom NFP, objednávateľ a zhotoviteľ ukončia platnosť tejto zmluvy dohodou, bez finančných nárokov oboch zmluvných strán. Zhotoviteľ aj objednávateľ súhlasia s ukončením platnosti zmluvy bez výhrad v prípade naplnenia skutkovej okolnosti uvedenej v prvej vete tohto bodu.

V Šindliari dňa 8.2.2016 V Šindliari dňa 8.2.2016

Za objednávateľa: Za zhotoviteľa :

.................................................... ....................................................